กันตนา

บริษัท กันตนา กรุ๊ป จำกัด (มหาชน) (Kantana Group Public Company Limited) นานกว่า 6 ทศวรรษที่กันตนาโดดเด่นอยู่ในวงการบันเทิงไทย ด้วยแนวคิดในการสร้างสรรค์สิ่งใหม่ๆ อย่างต่อเนื่อง ครอบคลุมธุรกิจทั้งด้านสื่อบันเทิงด้านการศึกษาและธุรกิจก่อสร้าง (เป็นธุรกิจใหม่) ใน 4 สายธุรกิจ ได้แก่ สายธุรกิจโทรทัศน์ (Television Business) สายธุรกิจภาพยนตร์ (Film Business) สายธุรกิจการศึกษา (Education Business) และสายธุรกิจบริหารจัดการเนื้อหาและธุรกิจใหม่ (Content Management & New Biz)

กันตนา พร้อมด้วยทีมงานผู้ที่มีประสบการณ์ยาวนานกว่า1,000คน บนพื้นที่สตูดิโอขนาดใหญ่ 3 แห่ง อันได้แก่ กันตนา กรุ๊ป จำกัด (มหาชน) ถนนรัชดาภิเษก ซึ่งเป็นที่ตั้งสำนักงานใหญ่ , กันตนา บางใหญ่ จังหวัดนนทบุรี โดยเป็นที่ตั้งสถานีโทรทัศน์ดาวเทียมต่างๆ ในเครือกันตนา และ กันตนา มูฟวี่ ทาวน์ อำเภอพุทธมณฑล จังหวัดนครปฐม ถือได้ว่าเป็นสตูดิโอกลางแจ้งที่ใหญ่ที่สุดในภูมิภาค พร้อมให้บริการงานโฆษณา ภาพยนตร์ และโทรทัศน์ทั้งในและต่างประเทศอย่างสมบูรณ์แบบ

ด้วยศักยภาพในด้านการผลิตสื่อทุกประเภท นำไปสู่ความน่าเชื่อถือในระดับนานาชาติและก่อให้เกิดเป็นเครือข่ายธุรกิจที่สัมพันธ์เชื่อมโยงจากกันตนาสู่ประเทศคู่ค้ากว่า 40 ประเทศทั่วโลก

กันตนา ถือกำเนิดขึ้นเมื่อปี พ.ศ. 2494 โดยเริ่มจากคณะละครวิทยุกันตนาที่ ประดิษฐ์ กัลย์จาฤกและสมสุข กัลย์จาฤก ร่วมกันก่อตั้งขึ้น ตามคำดำริของครูเอิบ กันตถาวร เจ้าของคณะละครวิทยุกันตถาวร ท่ต้องการก่อตั้งคณะละครวิทยุขึ้นอีกหนึ่งคณะเพื่อตอบสนองความต้องการตลาดกิจการวิทยุท่กำลังเติบโตขึ้นอย่างรวดเร็วในตอนนั้น และเพื่อให้รับกับนามสกุล กัลย์จาฤก ของประดิษฐ์ เจ้าของคณะละครใหม่ในเครือกันตถาวร จึงให้ชื่อว่า 'คณะกันตนา' โดยมีประดิษฐ์เป็นผู้มีหน้าที่ในการผลิตและยืนอยู่เบื้องหน้าในการบริหารกิจการ ส่วนสมสุขคือผู้อยู่เบื้องหลัง คอยสร้างสรรค์จินตนาการออกมาเป็นบทละคร ภายใต้นามปากกาว่า กุสุมา สินสุข

ในปี พ.ศ. 2501 กองทัพบกตั้งสถานีโทรทัศน์ ช่อง 7 ขาว-ดำ (ช่อง 5 ปัจจุบัน) กันตนาก็ประเดิมละครโทรทัศน์ ในปีแรกของสถานีแห่งนี้ ด้วยเรื่อง หญิงก็มีหัวใจ

ปี พ.ศ. 2519 กันตนาก่อตั้งคณะส่งเสริมศิลปินขึ้นมา ผลิตละครทางเลือกใหม่ แนวสร้างสรรค์สังคมทางสถานีวิทยุโทรทัศน์กองทัพบกช่อง 5 เรื่องแรกคือ ทางที่ไม่ได้เลือก เป็นละครเรื่องแรก ในวงการทีวีที่เปลี่ยนจากการบอกบท มาเป็นตัวละครต้องท่องบทมาเอง ทำให้ผู้ชมได้รับอรรถรสในการดูมากขึ้น

ปี 2523 บริษัท กันตนา วิดีโอ โปรดักชั่น จำกัด ได้รับบัตรส่งเสริมการลงทุนเป็นรายแรกในวงการโทรทัศน์ กันตนาริเริ่มผลิตละครโทรทัศน์ และโฆษณา ด้วยระบบ วิดีโอ และผลิตสารคดีโลกกว้างทางแคบ ชุดเรื่องกินเรื่องใหญ่ เป็นสารคดีสั้น 1-3 นาที เรื่องแรกๆ ของประเทศไทย

ปี 2523-2526 ละครสร้างสรรค์สังคมเรื่อง บาปบริสุทธิ์ ประสบความสำเร็จอย่างมาก และสร้างชื่อเสียง อย่างมากให้กับกลุ่มนี้เช่นกัน

ปี 2527 ก่อตั้งบริษัท กันตนา จำกัด ที่ถนนรัชดาภิเษก และได้รับการส่งเสริมการลงทุน

ปี 2532 เริ่มทำภาพยนตร์ไทย เรื่อง แม่เบี้ย เป็นเรื่องแรก ในชื่อของบริษัท กันตนา โมชั่น พิคเจอร์ (ก่อนหน้านั้น ตั้งแต่ปี 2503 ละครวิทยุที่โด่งดังจากคณะกันตนา มักมีผู้นำไปสร้างภาพยนตร์ เช่น ตุ๊กตาผี สุรีย์รัตน์ล่องหน บันทึกรักพิมฉวี จนกระทั่งปี 2515 เพชรตาแมว เป็นผลงานภาพยนตร์เรื่องแรกในนามของกันตนา ร่วมกับละโว้ภาพยนตร์)

ปี 2533 ร่วมกับบริษัท โตเอะ จำกัด ตั้งบริษัทกันตนาแอนนิเมชั่น ผลิตงานแอนนิเมชั่นระดับสากล

ปี 2541 ร่วมมือกับบริษัทล็อกซเล่ย์ วีดีโพสท์ จำกัด ตั้งบริษัท โอเรียลทัล โพสท์ จำกัด บริษัทที่มีเทคโนโลยีระดับ world Class ที่ครบวงจรที่สุดในภาคพื้นเอเชียตะวันออกเฉียงใต้

ปี พ.ศ. 2546 บริษัท กันตนา กรุ๊ป จำกัด (มหาชน) ได้จดทะเบียนเป็นบริษัทมหาชน โดยจดทุนทะเบียนถึง 850,000,000 บาท กันตนากรุ๊ปมีความพร้อมมากขึ้น การจัดขยายโครงสร้างธุรกิจภายในลงตัวโดยแบ่งเป็นสายงานธุรกิจอย่างชัดเจน ได้แก่ สายธุรกิจรายการละครโทรทัศน์ สายธุรกิจภาพยนตร์และแอนิเมชั่น และสายธุรกิจการศึกษาและราชการสัมพันธ์ และยังพัฒนาโครงการใหญ่ (กันตนา มูฟวี่ ทาวน์) ในนามบริษัท กันตนา มูฟวี่ทาวน์ (2002) จำกัด ตั้งอยู่ ณ อำเภอพุทธมณฑล จังหวัด นครปฐม ในพื้นที่ 800 กว่าไร่ มูลค่ากว่า 2,000 ล้านบาท

ปี พ.ศ. 2553 บริษัท กันตนาเอ็ดดูเทนเมนท์ (อินเตอร์เนชั่นแนล) จำกัด ได้รับอนุญาตจากสำนักงานคณะกรรมการการอุดมศึกษา ให้จัดตั้งสถาบันอุดมศึกษาขึ้น โดยมีชื่อว่า สถาบันกันตนา และ กันตนาเทรนนิ่งเซ็นเตอร์

ปี พ.ศ. 2558 กันตนา กรุ๊ป ปรับการสื่อสารภาพลักษณ์องค์กรใหม่ หรือ Re-Branding  “KANTANA” เพื่อสร้างเอกลักษณ์ใหม่ยืนยันการเป็นผู้นำในการนำเสนอสิ่งใหม่ให้กับวงการอย่างต่อเนื่อง และการสื่อสารเป้าหมายที่ชัดเจนขององค์กร “มุ่งมั่นเป็นผู้ผลิตและเจ้าของสื่อที่ได้รับการยอมรับและชื่นชอบมากที่สุดในระดับสากล

กันตนา ได้ผลิตรายการโทรทัศน์หลายประเภทเช่น เกมโชว์ ควิซโชว์ ทอล์คโชว์ วาไรตี้โชว์ เรียลลิตี้โชว์ สารคดี วาไรตี้คอเมดี้โชว์ รายการเพลง รายการเด็ก และละคร เป็นจำนวนกว่า 200 รายการ เพื่อนำเสนอออกอากาศผ่านทางสถานีวิทยุโทรทัศน์กองทัพบกช่อง 5, สถานีโทรทัศน์สีกองทัพบกช่อง 7, สถานีโทรทัศน์ไทยทีวีสีช่อง 3, สถานีโทรทัศน์ช่อง 9 เอ็มคอตเอชดี, สถานีโทรทัศน์ไอทีวี(ภายหลังใช้ชื่อว่า สถานีโทรทัศน์ทีไอทีวี และปัจจุบันคือสถานีโทรทัศน์ไทยพีบีเอส) และสถานีโทรทัศน์ไทยรัฐทีวี ปัจจุบันกันตนา กรุ๊ปมีรายการโทรทัศน์และละครที่กำลังออกอากาศอยู่เป็นจำนวน 14 รายการ ออกอากาศทางช่อง 5 HD ช่อง 7 HD ช่อง 3 HD ช่อง 9 MCOT HD ช่อง 3 SD และช่องไทยรัฐทีวี HD (รายการที่กำลังออกอากาศอยู่ เน้น ตัวหนา รายการที่ออกอากาศหรือขายลิขสิทธิ์ในแอปพลิเคชัน LINE TV หรือ iflix เน้น "ตัวเอียง")

"ดูบทความเพิ่มเติมที่ รายชื่อผลงานละครของกันตนา"
นักแสดงของกันตนาในปัจจุบันบมจ.กันตนา กรุ๊ป มีบริษัทร่วมทุนและบริษัทในเครือ ภายใต้กลุ่มบริษัทดังนี้

1.บริษัท กันตนา มูฟวี่ ทาวน์ (2002) จำกัด

2.บริษัท กันตนา โปรดักชั่น เซอร์วิส จำกัด

3.บริษัท กันตนา มีเดีย แอนด์ มาร์เก็ตติ้ง จำกัด

4.บริษัท กันตนา เอฟโวลูชั่น จำกัด

5.บริษัท สาระดี จำกัด

6.บริษัท ฟาร์ม แชนเนล จำกัด (ประเทศไทย)

7.บริษัท มิราเคิล แชนเนล จำกัด

8.บริษัท เมเจอร์ กันตนา บรอดแคสติ้ง จำกัด

9.บริษัท มิก้า มีเดีย จำกัด

10.บริษัท ลาสตา มัลติมีเดีย จอยท์สต๊อค จำกัด

1.บริษัท กันตนา โพสท์ โปรดักชั่น (ไทยแลนด์) จำกัด

2.บริษัท กันตนา โพสท์ โปรดักชั่น (เวียดนาม) จำกัด

3.บริษัท กันตนา ซาวด์ สตูดิโอ จำกัด

4.บริษัท กันตนา แอนิเมชั่น สตูดิโอ จำกัด

5.บริษัท กันตนา โมชั่น พิคเจอร์ส จำกัด

6.บริษัท กันตนา เจแปน คอร์ปอร์เรชั่น จำกัด

1. บริษัท กันตนา เอ็ดดูเทนเมนท์ (อินเตอร์เนชั่นเนล) จำกัด

2. สถาบันกันตนา

1.บริษัท เค พรีแคสท์ คอนสตรั๊คชั่น จำกัด

2.บริษัท กันตนา ออการ์ไนเซอร์ แอนด์ เมเนจเมนท์ จำกัด

http://www.kantana.com/